TABULARUM ANATOMICARUM 
xii 
vendum de loco in locum, omnino desit; ut se tamen 
vertant (<juo motu ea frequenter gaudere dicuntur) 
his potissimum labiis, tanquam remis quibusdam pen¬ 
nisque utantur, verisimile est. 
TABULA DECIMA SEPTIMA 
Pectinis anatomen exhibet. 
PECTINEM nactus, ineunte Januario, ejus dis¬ 
sectionem, qua potui accuratione, certe ex uno exem¬ 
plari, institui. Imprimis, vidi cardinem ex concava 
valva leviter incurvari, et superinjici alteri ac planae 
valvae, totoque illo latere inter se cartilagine quadam 
firmiter connecti: item in ipso medio spatio cardinis 
alteram acerrimam robustamque admodum cartilagi¬ 
nem disponi. Hinc adeo mira illa constrictionis vis, 
et fortasse planam valvam, remi alicujus more, mo¬ 
vendi, adque pernicitatem et volatus quandam imagi¬ 
nem moliendam: de quo quidem non semel locuti 
sunt veteres, tanquam huic conchylio peculiari. 
Apertis autem valvis haec conspicienda sese exhi¬ 
bent. Ad dextram et sub cardine os cucullatum, in¬ 
star Ostreae. Velamina autem oris conficiuntur ex con¬ 
cursu branchiarum exteriorum, quae musculosae sunt, 
totumque animal a capite ad ani exitum, scilicet sini¬ 
stram versus e regione oris, ubi inter se rursus con- 
nectuntur, circumambiunt. 
Ex isto autem pari branchiarum exteriorum ea, 
quae planae valvae incumbit, centro suo adhaeret supe¬ 
riori limbo ingentis cujusdam musculi rotundi, qui ex 
rectis angulis in mediis valvis inseritur; altera vero 
exterior branchia similiter conjungitur alteri capiti 
ejusdem musculi centralis. 
A musculo vero centrali ambae istae exteriores sive 
spuriae branchiae, e tenui membrana et pellucida ad¬ 
modum constant: et ad medias valvas expansae leviter 
iis adhaerent, ut moveri inde non possint, tuenturque 
animalis dorsum ab aquae injuria, intra valvas re¬ 
ceptae; a loco vero istius adhaesionis, crassus quidam 
musculus mirificus, tanquam limbus, incipit. Is au¬ 
tem a me depingitur tantum eo quo contrahitur modo; 
sed in vivis mire extensilis est, etiam longe ultra mar¬ 
gines valvarum. Item laciniis donatur, et ex rufo va¬ 
riatur lineolis elegantissimis. Multis autem diebus a 
piscatione nostri pectinis is limbus haud obscure mo¬ 
vebatur. Usum autem ejus sic intelligo; nempe ex 
contractione incurvata introrsum, more retis cujus¬ 
dam, cum ambo isti branchiati musculi extra conchas 
emissi sint, quicquid intra se complexi fuerint, sibi 
mutuo adpliciti, ad se rapiunt in victum animalis : la¬ 
ciniis autem, extremis suis marginibus tenuiter incisis, 
aqua marina separari videtur, retento cibo. Si qui 
vero sint alii ejusdem partis usus, me latent; quod 
nec mores, nec victum hujus animalis privatim scio. 
Illud tamen addere lubet de isto limbo mirifico ex¬ 
teriorum branchiarum, eum posse inservire non pisca¬ 
tioni tantum victus, cum, instar retis, admodum ex¬ 
tendi extra valvas solet; sed et necationi cujuslibet 
animalis minuti, aut pisciculi, ex forti compressione; 
itemque ex motu undulatorio , qui in eo valde nota¬ 
bilis est, posse circumferri victum; eumque tandem, 
quacunque parte circuli retiarii sit, ipsi ori exporrigi, 
ita manus locum quodammodo supplet. 
Ad veras autem, certe quae ita appellari solent, 
branchias venio; hae vero quatuor sunt, leviter flavi- 
cantes, atque pectinarim striantur eleganti quodam 
opere. Illae autem branchiae musculum magnum cen¬ 
tralem circumambiunt, interque se comprehendunt sive 
incumbunt utero, ejusque ovario, certe partibus gene¬ 
rationi dicatis. 
Harum autem partium figurae recte a me ante de- 
lineatae fuerunt; et jam vivo quoque animali video 
ejus partem inferiorem ex croco resplendere; superio¬ 
rem vero albicare; juxta os vero processus quidem, 
duplici foramine apertus, conspiciendus est. Ho¬ 
rum autem foraminum unum , vulvae exitus existi¬ 
mandus est; et, si androgyni sint pectines (quod sus¬ 
picor ex perpetua similitudine istius partis in omnibus 
a me visis, et vivo et conditis) alterum , ad maris geni¬ 
tale membrum exerendum instituitur; atque hactenus 
de branchiis et organis generationi dicatis. 
Ad caput procedo; huic os labiis circumscriptum 
est rufescentibus, more branchiarum internarum; at 
brevibus admodum, et in nostro exemplari crispis, 
forte vitiosis et mutilatis. 
Sub ipsum vero cardinem medium duo praegrandes 
veluti circuli sive cavitates instar oculorum (at oculi 
non sunt) alicujus rhombi piscis, oblique positorum. 
Os vero caputque excipit majusculum meconium, 
subnigrum, ad sinistram vergens. Pone id cor latitat, 
perque ipsum pericardium pellucidum conspici potest; 
ex carneo leviter rufescit. Cordis aorta in branchias 
dispertitur. An vero id solum pericardium sit, quod 
scilicet proxime adjacet nigro meconio, sive totum et¬ 
iam illud figura rhomboide comprehensum, haereo. 
An pars ejus inferior vesica urinaria sit, quaero: certe 
ex meconio oritur intestinum rectum, superque peri¬ 
cardium equitans, ad internas branchias protenditur, 
et musculo centrali adnectitur. 
Musculus autem centralis orbicularis est, albus et 
laevis, magna superficiei suae parte, qua conchae ad¬ 
haeret : ex sinistra vero parte alio candidiori musculo 
lacerato distinguitur, et conchae magis firmatur. 
Atque haec est partium hujus animalis brevis quae¬ 
dam enarratio; earum vero usus (exceptis branchiis 
spuriis) exhibere supervacaneum est, siquidem ex ana¬ 
logia cum reliquis id genus animailibus, a me publi¬ 
catis, facile intelligi atque explanari possint. 
a. a. a. a. Os caputque. 
b. b. Meconium aterrimum. 
c. Cor, prout subter membranam latitat. 
d. d. Pericardium, an vesica urinaria rhomboides ? 
e. e. e. e. Intestinum rectum pericardio superequitans. 
f. f.f f Magnus musculus centralis. 
g. g. Alius musculus laceratus, testis fortiter adhaerens. 
h. h. h. h. Branchiae interrue. 
i. i. Uteri prolongati exitus, duobus foraminibus distin¬ 
ctus tanquam Androgynis. 
k. k. Uteri pars superior albida. 
l. 1.1. Uteri pars inferior crocea. 
m. m. m. m. m. m. m. Limbus variegatus, sive musculus re¬ 
tiarius laciniatus, quibusdam branchiae exteriores dictus; 
horum vero alter praecisus est. 
TABULA DECIMA OCTAVA 
Exhibet Berberi antiquorum, i. e. Concham Margari¬ 
tiferam Indorum, locumque Margaritarum pro¬ 
prium. 
TABULA DECIMA NONA 
Pholadis, Conchaque Anatifera anatomen exhibet. 
FIGURA I. 
PHOLAS integra, pronaque, ut omnes ejus quinque 
valvae distincte conspici possint. 
FIGURA II. 
Pholas integra supina, trachea ad apicem bifida, exerta. 
FIGURA III. 
To T>)0o; veterum, sive alterum Pholadis genus 'Appap- 
bctTOV. 
FIGURA IV. 
Concha anatifera, e testis exempta. 
a. a. Pennae duplicatae. 
b. Os. 
c. Musculus valvas majores constringens. 
d. d. Membra generationi dicata, alba, varicosa. 
FIGURA V. 
Idem animalculum integrum cum pedunculo et cirris ex- 
ertis. 
